b'\n_START_ARTICLE_\nGozdna \xc5\xbeeleznica Brezno\xe2\x80\x93Josipdol\n_START_PARAGRAPH_\nGozdna \xc5\xbeeleznica Brezno - Josipdol je bila prometna pot za prevoz kamenja iz kamnoloma v Josipdolu na Pohorju do \xc5\xbeelezni\xc5\xa1ke postaje Podvelka na \xc5\xbeelezni\xc5\xa1ki progi Maribor - Dravograd._NEWLINE_Od \xc5\xbeelezni\xc5\xa1ke postaje v Podvelki so leta 1923 zgradili 8 km dolgo ozkotirno gozdno \xc5\xbeeleznico do kamnoloma v Josipdolu. \xc5\xbdeleznica je ob\xc4\x8dasno rabila tudi za prevoz lesa iz gozdov na Pohorju. Proga je imela tirno \xc5\xa1irino 60 cm. V za\xc4\x8detku sa na njej obratovale parne, kasneje pa dizelske lokomotive._NEWLINE_\xc5\xbdeleznica je rabila predvsem za prevoz granita iz kamnoloma in je les preva\xc5\xbeala le ob\xc4\x8dasno, zato morda bolj spada v kategorijo industrijskih prog. Proga Brezno - Josipdol je obratovala do leta 1960, nato so jo opustili in razdrli.'